Il-ministri tal-UE għall-affarijiet barranin u għad-difiża llum iddiskutew l-Istrateġija Globali tal-UE. Wara d-diskussjoni, il-Kunsill adotta konklużjonijiet dwar l-azzjoni tal-UE biex jissaħħaħ il-multilateraliżmu bbażat fuq ir-regoli. Fil-konklużjonijiet, il-Kunsill jissottolinja li l- ħtieġa li jiġu promossi soluzzjonijiet multilaterali hija aktar urġenti minn qatt qabel . Il-Kunsill jenfasizza li huwa fl-interess tal-UE li jkun hemm sistema li hija bbażata fuq ir-regoli u d-drittijiet , li tipproteġi l- beni pubbliċi kondiviżi , u twassal benefiċċji għaċ-ċittadini fl-Ewropa u madwar id-dinja. Il-Kunsill itenni li l-kooperazzjoni permezz ta' multilateraliżmu effettiv tibqa' l-aħjar mezz biex navvanzaw l-interessi nazzjonali kif ukoll dawk kollettivi . L-UE timmira lejn sistema multilaterali effettiva li ġġib riżultati fl-indirizzar tal-isfidi globali tal-lum u ta' għada. It-tisħiħ tas-sistema multilaterali ser ikun ibbażat fuq tliet linji ta' azzjoni: Ir-rispett tan-normi u l-ftehimiet internazzjonali, L-estensjoni tal-multilateraliżmu għal realtajiet globali ġodda, u Ir-riforma: organizzazzjonijiet multilaterali jsiru adatti għall-iskop tagħhom. Il-konklużjonijiet jidentifikaw li l-UE u l-istati membri tagħha ser jieħdu biex javvanzaw dawn l-objettivi. Aqra t-test sħiħ tal-konklużjonijiet tal-Kunsill Ara l-paġna tal-laqgħa